GRAN ESDEVENIMENT: La venjança dels Nouvides, en Maverik Thootless i la mort de la Llúmia

## La venjança dels Nouvides

*Dia 1 de Juliol de l'any 0 de l'Era dels Dracs. Plaça central de Springrasp - Ciutat de Darum.*

La Companyia del Lliri va tenir una reunió d'urgència convocada per el seu lider Thortrek. La seu i taverna de la companyia havia estat cremada fins als ciments, en Rialles no hi era ni tampoc els seus objectes de valor. Ho sabien: Havien estat la Companyia rival "Nouvides". Però la companyia del Lliri no s'hanava a rendir tant facilment.

## Fase 1: Recerca de l'informació.

Durant el matí van fer diferents equips per treure informació sobre una suposada missió important de la Cia Nouvides, relacionada amb diferents tinents i zones de la ciutat de Darum.

### 1 - "Brutus el Regent del ring" - El Barri Ocult

Equip format per: Rafinya, Rufus, Llumia i Mast.

Van investigar al barri ocult, una petita ciutat subterrània, on van arribar gràcies a en Dimitri Mà Petita, un bard que freqüenta la zona. A la porta d'entrada del barri s'hi pot llegir "La entrada és fàcil, però la sortida és incerta". Un cop allà al centre del barri van lluitar al i van parlar amb en Cirdam, l'oracle de Darum. Aquest els hi va ensenyar tres cartes del tarot, "el boig", "la mort" i "la torre".

### 2 - Martina de Darum - Cap de la seu dels mercenaris i reclutament - Springassp

Equip format per: Rigar "El Rossinyol", Idroj, Tutuki i KuKuruKu

Es van infiltrar a la seu de la Cia Nouvides com si fossin nous reclutes i van aconseguir un mapa amb ajuda de la pixie Navi. Van descobrir que la capitana estava sent suplantada per un canvia-formes i la van alliberar. Semblava obra d'algú extern a la companyia Nouvides. La gent de la Cia Nouvides encara creuen que són membres.

### 3 - Abacus Pedralba - Tresorer i Secretari General d'Operacions Econòmiques i Altres Assumptes Logístics - Benilanga

Equip format per: Knhut Knhot, Uru Sand, Laihörd II i Thortrek

Van investigar el costat més perillós de la ciutat endinsant-se en els negocis més tèrbols de la companyia Nouvides i van descobrir que s'havien entrat cinc gemmes màgiques a la ciutat. No sabien que eren ni per on començar a buscar, però gràcies a una sèrie de casualitats van descobrir la taverna "El Nan golafre", que servia de punt de compravenda de pètals d'unicorn i ullals de cel. Allà van buscar informació sobre l'Abacus Pedralba que els va portar a les muralles de l'est de Darum, on van trobar el seu despatx, tot i que ell estava emprenent una fugida subterrània amb trampes i moltes, moltíssimes rates plenes de malalties.

### 4 - Otto “Espinacs” Toboso - Portblau

Equip format per: Kinli, Lili, Mormo i Carcant Catúfol.

Al port un quart equip va aconseguir saber una hora concreta a la qual passaria quelcom al centre, gràcies a l'ajuda d'un gat engolidor d'espinacs. Durant tot el procès en Kinli va aconseguir un arc de bona qualitat que segur li ajudarà en el futur!

### 5 - Damiàs d'Argent, Marquès de Verdal - Els Tres Turons

Equip format per: Talion, Liv, Puki i Florituris

Per últim, els espies més selectes van infiltrar-se a una festa d'alt standing "sense cridar gens l'atenció", descobrint que qui s'amagava darrere de tota la trama del que passaria a la nit no eren la Cia Nouvides, sinó el propi Maverik Thootless, el nigromant que un any enrere havia atacat les viles dels membres de la companyia.

Al migdia tots ells es van reunir de nou a la seu i van posar tot sobre la taula, ajuntant la informació i arribant a la conclusió que s'havien de destruir les gemmes que marcaven el mapa, i que ho havien de fer abans de les 00.00h de la nit.

## Fase 2: La destrucció de les gemmes

Es van refer els equips i es van anar a buscar les gemmes. Una, a una biblioteca, dues, a dues criptes properes, una quarta lluny de la plaça. L'última a la torre més alta de la plaça, a dins de la gran l'església d'Elissium. Cadascú va haver de trobar la gemma corresponent i descobrir com es destruïa per evitar el que fos que anava a passar a la plaça dels Tres Turons.

Només un dels equips va poder destruir la seva gemma. El caos es va escampar. I llavors, a la torre més alta, va aparèixer Maverik.

## Fase 3 (A): El combat a la Plaça dels Tres Turons

L'equip del Thortrek, la Llúmia, l'Uru, en Talion i la Liv van enfrontar a un primer assalt al nigromant Maverik a la torre, però aquest va fugir ràpidament per un portal. Tots van decidir seguir-lo... Tots, excepte l'Uru, qui va decidir quedar-se a la plaça a lluitar contra el monstre que estava sent invocat.

Dos grans esquelets i éssers no-morts van començar a envair la plaça, i tota la companyia es va preparar per lluitar. Mentre, al centre de la plaça, alguna cosa encara pitjor estava sorgint. Just a sota els seus peus, de les clavegueres, va sortir l'equip d'en Rafinya, Lili, Knhut Knhot, Kronk i Rufus, disposats a aturar a aquesta amenaça. El monstre de la plaça era un temible ens incorpori i tenebrós que atacava sense pietat a qualsevol ens viu de la plaça, i la Companyia del Lliri li va plantar cara, amb l'assistència de certs clergues de Galitheron que van acudir ràpidament a l'ajuda. I finalment el van derrotar entre tots!

## Fase 3 (B): El combat al Pla de Les Ombres contra Maverik Thootles

Però en Thortrek, la Llúmia, en Talion i la Liv van viure una altra batalla. Van arribar al pla de les ombres i van seguir els passos del Maverik per aquest món que semblava ser una còpia mal feta del nostre. Durant la persecució en Talion i la Llúmia van perdre als seus companys, que van caure al buit en els espais que deixava aquesta realitat entre si, i van fer l'únic que podien fer: Anar tots dos sols a enfrontar al Maverik Thootles, el seu enemic principal.

La Llúmia i en Talion van lluitar valentament, però l'enemic era massa poderós per ells sols, i s'ajudava dels seus servents esquelètics i d'una posició elevada. Mentrestant, la Liv i en Thortrek es van trobar a un altre lloc d'aquesta realitat per total casualitat, i un esquelet els va enfrontar. La Liv no va dubtar, va agafar al Thortrek i es va llençar de nou a l'espai entre la dimensió, amb la vaga esperança d'arribar ràpidament al Maverik.

La Llúmia i en Talion estaven al límit, van derrotar a alguns dels esquelets i les mans espectrals que els intentaven atrapar, però en Maverik llençava poderosos encanteris des de la seva posició, totalment protegit d'ells. I, de sobte, el Thortrek i la Liv van caure del cel. La Liv va anar a parar a una plataforma inferior, allunyada de tots els altres i totalment impotent, mentre que en Thortrek va caure directament sobre en Maverik, fent-li un cop crític que el va deixar molt malferit. La Llumia i en Talion havien caigut inconscients, la Liv estava massa lluny i en Maverik es va desplaçar per l'aire fins a un punt central del camp de batalla, on va canalitzar energia negativa amb la intenció d'acabar d'una vegada per totes amb els seus enemics. I així ho va fer. Tots van rebre un fort cop, i la vida de la Llúmia es va acabar. Per sort en Talion estava massa lluny, però continuava inconscient. Només un Thortrek i una Liv molt malferits podien aturar al Maverik, dessagnant-se, però volant a una zona segura per a dos lluitadors cos a cos. Excepte per a una Liv molt emprenyada que, amb el seu últim recurs, va llençar la seva destral amb totes les seves forces i sorprenentment va impactar de ple al Maverik, acabant amb ell per sempre i venjant a la seva companya caiguda.

Ara, en Thortrek, la Liv i en Talion es troben atrapats al pla de les ombres, mentre ens hem d'acomiadar de la gran Llúmia, la murri fèlida que és la segona baixa de La Companyia del Lliri.